Galimai neteisėtų sąlygų gauti paramą nustatymo metodikos

priedas

**1 LENTELĖ**

**PAGRINDINIAI RIZIKOS KRITERIJAI DĖL NETEISĖTŲ SĄLYGŲ NUSTATYMO[[1]](#footnote-1)**

|  |  |  |  |
| --- | --- | --- | --- |
| **Eil. Nr.** | **Rizikos kriterijus** | **Rizikos kriterijų detalizuojantys požymiai** | **Rizikos kriterijų papildantys elementai** |
| 1. | Projekto (projektų) įgyvendinimo vieta  (GEOGRAFINIS RYŠYS) | *Tikrinama tiek vertinimo, tiek administravimo ar priežiūros metu*  1. Keli (2 ir daugiau) juridiniai ir (arba) fiziniai asmenys planuoja įgyvendinti ir (arba) įgyvendina projektus tuose pačiuose pastatuose ir (arba) tuose pačiuose žemės sklypuose (nuosavybės, nuomos arba kitais teisėtais valdymo pagrindais, išskyrus kai jie priklauso Lietuvos Respublikai) (turi atitikti Metodikos priedo 2 lentelės 4 papildantį elementą).  2. Kelių juridinių ir (arba) fizinių asmenų projekto (-ų) registracijos vieta ta pati (turi atitikti Metodikos priedo 2 lentelės 2 ir (arba) 3 papildantį elementą).  3. Keli projektai įgyvendinami gretimuose (t. y. šalia esančiuose, kaimyniniuose) žemės sklypuose ar žemės sklypai ribojasi vienas su kitu, arba žemės sklypai priklauso tiems patiems subjektams (nuosavybės, nuomos arba kitais teisėtais valdymo pagrindais, išskyrus, kai jie priklauso Lietuvos Respublikai) (nuosavybės, nuomos arba kitais teisėtais valdymo pagrindais) (pvz., pagal VĮ Registrų centro duomenis) (turi atitikti Metodikos priedo 2 lentelės 1 ir (arba) 4 papildantį elementą). | Vertinant neteisėtas sąlygas taip pat reikalinga įvertinti visus Metodikos 6, 7 punktuose nurodytus elementus ir požymius. |
| 2. | Projekte (projektuose) numatyta vykdyti arba vykdoma veikla  (EKONOMINIS RYŠYS) | *Tikrinama tiek vertinimo, tiek administravimo ar priežiūros metu*  Skirtingų pareiškėjų ir (arba) paramos gavėjų (juridinių ir (arba) fizinių asmenų) projektuose numatyta vykdyti ir (arba) vykdoma tokia pati veikla (pvz., naudojama analogiška žaliava ir gaunamas analogiškas produktas) (turi atitikti Metodikos priedo 2 lentelės 5 papildantį elementą). | Vertinant neteisėtas sąlygas taip pat reikalinga įvertinti visus Metodikos 6, 7 punktuose nurodytus elementus ir požymius. |
| 3. | Susiję asmenys, susiję projektai, partnerinės įmonės  (TEISINIS IR (ARBA) ASMENINIS RYŠYS**)** | *Tikrinama tiek vertinimo, tiek administravimo ar priežiūros metu*  1. Kelių skirtingų paramos paraiškas pateikusių juridinių asmenų direktoriumi ir (arba) akcininku yra vienas ir tas pats fizinis asmuo (pvz., pagal Agentūros informacinėse sistemose esančius duomenis) (turi atitikti Metodikos priedo 2 lentelės 9 papildantį elementą).  2. Fizinis asmuo, teikiantis paramos paraišką ir (arba) įgyvendinantis projektą, ir (arba) vykdantis projekto priežiūrą yra kito juridinio asmens (pateikusio paramos paraišką) direktorius ir (arba) akcininkas (turi atitikti Metodikos priedo 2 lentelės 9 papildantį elementą).  3. Juridiniai ir fiziniai asmenys yra tarpusavyje susiję, kaip apibrėžta reglamento (ES) Nr. 1388/2014 I priedo 3 straipsnio 2, 3 punktuose ir (arba) kaip nurodyta Komisijos rekomendacijose ir (arba) ETT rekomendacijose.  4. Fizinius asmenis sieja artimi giminystės ar svainystės ryšiai (turi atitikti Metodikos priedo 2 lentelės 10 papildantį elementą). | Vertinant neteisėtas sąlygas taip pat reikalinga įvertinti visus Metodikos 6, 7 punktuose nurodytus elementus ir požymius. |
| 4. | Projekto funkcinis nesavarankiškumas  (FUNKCINIS RYŠYS) | *Tikrinama tiek vertinimo, tiek administravimo ar priežiūros metu:*  Skirtingų pareiškėjų ir (arba) paramos gavėjų planuojama arba vykdoma veikla viena kitai daro įtaką, t. y. galutiniam rezultatui gauti reikalinga dviejų ar daugiau fizinių ar juridinių asmenų veikla ir (arba) investicijos (pvz., pagal vidinių ir išorės registrų, patikrų duomenis) (turi atitikti Metodikos priedo 2 lentelės bent vieną iš 6, 7, 8 papildančių elementų). | Vertinant neteisėtas sąlygas taip pat reikalinga įvertinti visus Metodikos 6, 7 punktuose nurodytus elementus ir požymius. |
| 5. | Kiti ryšiai | *Tikrinama tiek vertinimo, tiek administravimo ar priežiūros metu:*  Siekiant įrodyti neteisėtas sąlygas, atsižvelgiama į bent vieną iš Metodikos priedo 2 lentelės 11–17 punktuose nurodytų papildomų elementų. | Vertinant neteisėtas sąlygas taip pat reikalinga įvertinti visus Metodikos 6, 7 punktuose nurodytus elementus ir požymius. |

**2 LENTELĖ**

**PAGRINDINIUS RIZIKOS KRITERIJUS PAPILDANTYS ELEMENTAI**

|  |  |
| --- | --- |
| Eil. Nr. | Kriterijus |
|  | 1. RIZIKOS KRITERIJAI, SUSIJĘ SU GEOGRAFINIU BENDRUMU |
| 1. | Keli juridinių ir (arba) fizinių asmenų projektai planuojami įgyvendinti / įgyvendinami šalia esančiuose žemės sklypuose ir žemės sklypai ribojasi vienas su kitu, arba žemės sklypai priklauso tiems patiems subjektams (nuosavybės, nuomos arba kitais teisėtais valdymo pagrindais, išskyrus atvejus, kai priklauso Lietuvos Respublikai) (pvz., pagal VĮ Registrų centro duomenis, patikrinus kadastro unikalius numerius). |
| 2. | Šalia esantys registracijos adresai (tas pats pastatas, tačiau skirtingi butai, kabinetai). |
| 3. | Sutampa kontaktiniai duomenys (telefonas, el. paštas, faksas, pašto dėžutė, kita) (bent vienas kažkuris). |
| 4. | Ta pati investicijų saugojimo, prekių, žaliavų sandėliavimo vieta (nustatoma patikros vietoje metu) (bent vienas kažkuris). |
|  | 1. RIZIKOS KRITERIJAI, SUSIJĘ SU EKONOMINIAIS RYŠIAIS |
| 5. | Pareiškėjus / paramos gavėjus sieja komercinė veikla, išskirtinai vykdo veiklą ir teikia naudą kitam asmeniui ar kitam paramos gavėjui / pareiškėjui, paslaugos, prekės, darbai teikiami tam pačiam subjektui (pirkimo–pardavimo, žaliavos tiekimo sutartys sudaromos su susijusiomis įmonėmis). Sudarytomis sutartimis / PVM sąskaitomis–faktūromis su susijusiomis įmonėmis imituojama (pvz., pasirašomos pirkimo–pardavimo sutartys, PVM sąskaitos–faktūros su tiekėjais, nors jokia reali veikla nevykdoma) veikla. |
|  | 1. RIZIKOS KRITERIJAI, SUSIJĘ SU FUNKCINIAIS RYŠIAIS |
| 6. | Juridinis asmuo buvo padalintas į du ar daugiau juridinių asmenų ir visi tęsia vienodas arba viena kitą papildančią veiklas (pvz., nuo veikiančios įmonės atskirta nauja įmonė, registruota Juridinių asmenų registre). |
| 7. | Keičiamasi įrenginiais: pvz., iš patikrų, darytų skirtingu laiku ir tikrinant po vieną paramos gavėją, matyti, kad tas pats įrengimas buvo pas skirtingus tikrintus paramos gavėjus. |
| 8. | Skirtingų pareiškėjų ir (arba) paramos gavėjų planuojama arba vykdoma veikla turi įtakos viena kitai, t. y. galutiniam rezultatui gauti reikalinga dviejų ar daugiau įmonių veikla ir (arba) investicijos. |
|  | D. RIZIKOS KRITERIJAI, SUSIJĘ SU TEISINIAIS IR (ARBA) ASMENINIAIS RYŠIAIS |
| 9. | Prie paramos paraiškos pridedamuose dokumentuose įrašyti tie patys asmenys (pvz., tie patys asmenys yra pirkimo komisijų nariai, pasirašo sutartis, PVM sąskaitas–faktūras, perdavimo–priėmimo aktus). |
| 10. | Sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai). |
|  | E. RIZIKOS KRITERIJAI, SUSIJĘ KITAIS RYŠIAIS |
| 11. | Pareiškėjai / Paramos gavėjai (juridiniai asmenys) įsteigti tuo pačiu metu (31 d. laikotarpyje). |
| 12. | Su paramos paraiškomis pateikti to paties / tų pačių tiekėjų komerciniai pasiūlymai (bent vienas tas pats). |
| 13. | Paramos paraiškose ir projekto, pirkimų dokumentuose kartojamos tos pačios klaidos / rengiant raštus, atsakymus Agentūrai vienas paramos gavėjas supainioja rekvizitus arba pasirašo už kitą paramos gavėją. |
| 14. | Skirtingos patalpos, kuriose įgyvendinami projektai, priklauso tam pačiam subjektui. |
| 15. | Tie patys darbuotojai dirba / dirbo keliuose skirtinguose projektuose arba vieno pareiškėjo / paramos gavėjo savininkai / vadovai  yra / buvo kito pareiškėjo / paramos gavėjo darbuotojai. |
| 16. | Vienodas verslo plano turinys / vienodi verslo plano rodiklių duomenys. |
| 17. | Tas pats kelių skirtingų projektų juridinio asmens steigėjas / konsultantas / įgaliotinis / asmuo, teikiantis informaciją / dalyvaujantis patikrose. |

\_\_\_\_\_\_\_\_\_\_\_\_\_\_\_\_\_\_

1. Įvertinimui dėl neteisėtų sąlygų reikalinga nustatyti ne mažiau kaip 3 pagrindinius rizikos kriterijus, kaip numatyta Metodikos 10 ir 14 punktuose, tačiau, kad būtų nustatytas pagrindinis rizikos kriterijus, pakanka bent vieno jį detalizuojančio požymio. [↑](#footnote-ref-1)